b"\n_START_ARTICLE_\nGeorg Nellis\n_START_PARAGRAPH_\nGeorg Nellis (ka Georgi Nellis; 5. m\xc3\xa4rts 1906 Peterburi \xe2\x80\x93 24. september 1981 Tallinn) oli Eesti NSV riigitegelane._NEWLINE_Ta l\xc3\xb5petas aastal 1923 Petrogradis II astme kooli._NEWLINE_Ta t\xc3\xb6\xc3\xb6tas aastatel 1925\xe2\x80\x931932 Leningradi oblasti tarbijate kooperatiivi s\xc3\xbcsteemis, aastatel 1932\xe2\x80\x931937 oli ta Leningradi Rajooni Tarbijate Kooperatiivi sekret\xc3\xa4r ja esimehe aset\xc3\xa4itja. Aastatel 1937\xe2\x80\x931941 oli ta Leningradi Max Helzi nimelise tehase treial ja parteialgorganisatsiooni sekret\xc3\xa4r, aastatel 1941\xe2\x80\x931945 oli ta sama tehase (Penzas) direktori aset\xc3\xa4itja._NEWLINE_Aastal 1945 oli ta Eesti Tarbijate Kooperatiivide Vabariikliku Liidu juhatuse esimehe aset\xc3\xa4itja, aastatel 1946\xe2\x80\x931952 esimees. 22. veebruarist 1952 4. aprillini 1975 oli ta Eesti NSV Ministrite N\xc3\xb5ukogu esimehe aset\xc3\xa4itja. P\xc3\xa4rast seda oli ta personaalpension\xc3\xa4r ja t\xc3\xb6\xc3\xb6tas Ministrite N\xc3\xb5ukogus n\xc3\xb5unikuna._NEWLINE_Ta oli aastast 1927 NLKP liige; ta on olnud EKP Keskkomitee liige ja aastatel 1962\xe2\x80\x931964 EKP Keskkomitee b\xc3\xbcroo liige. Ta oli Eesti NSV \xc3\x9clemn\xc3\xb5ukogu III, IV, V, VI, VII, VIII ja IX koosseisu saadik._NEWLINE_Georg Nellis suri 24. septembril 1981 Tallinnas ja ta maeti 28. septembril 1981 (Georgi Nellis'e nime all) Metsakalmistule."